CELEX: 32022R0083
Language: hr
Date: 2022-01-16 00:00:00
Title: Provedbena uredba Komisije (EU) 2022/83 оd 16. siječnja 2022. o razvrstavanju određene robe u kombiniranu nomenklaturu

21.1.2022   
               
               
                  HR
               
               
                  Službeni list Europske unije
               
               
                  L 14/1
               
            
         PROVEDBENA UREDBA KOMISIJE (EU) 2022/83
         оd 16. siječnja 2022.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba opisana u stupcu 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. siječnja 2022.
            
               
                  Za Komisiju
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        1.
                     
                     
                        2.
                     
                     
                        3.
                     
                  
                        Proizvodi koji se sastoje od cjevaste, pletene, elastične tkanine (sintetička vlakna u kombinaciji s gumenim nitima) u obliku petlje promjera približno 4,5 cm i širine približno 2 cm (kad je tkanina odmotana).
                        Proizvodi se pletu u cjevast oblik i režu na definiranu (prethodno programiranu) širinu (2 cm).
                        Zbog gumenih niti u elastičnoj tkanini rubovi proizvoda se svijaju, zbog čega proizvodi poprimaju oblik gumice za kosu i spremni su za uporabu.
                        (Vidjeti slike) (*1)
                        
                     
                     
                        6117 80 10 
                     
                     
                        Razvrstavanje se temelji na općim pravilima 1 i 6 za tumačenje kombinirane nomenklature, napomenama 7(b) i 10 uz odsjek XI i nazivima oznaka KN 6117 , 6117 80  i 6117 80 10 .
                        Proizvod se izrađuje u konačnom obliku pletenjem i rezanjem tkanine u cjevast oblik definirane širine kako bi se dobila elastična petlja, spremna za uporabu (vidjeti napomenu 7(b) uz odsjek XI).
                        Uzimajući u obzir njihove tekstilne značajke proizvodi se smatraju gotovim priborom za odjeću na isti način kao, na primjer, gotovi šalovi, rupci, velovi, kravate i leptir kravate. Osim toga, prema napomeni 10 uz odsjek XI u taj se odsjek razvrstava elastične proizvode koji se sastoje od tekstilnih materijala u kombinaciji s gumenim nitima.
                        Razvrstavanje u tarifni broj 9615  isključeno je jer su proizvodi iz tog tarifnog broja obično izrađeni od plastike, slonovače, kosti, roga, kornjačevine, metala itd. (vidjeti i objašnjenja harmoniziranog sustava za tarifni broj 9615 , točku 3 i objašnjenje kombinirane nomenklature za tarifni broj 9615 ).
                        Proizvod se stoga razvrstava u oznaku KN 6117 80 10  kao gotov pribor za odjeću, pleteni ili kukičani, elastični ili s gumenim nitima.
                     
                  
               
            
               (*1)  Slike su isključivo informativne.